Το Πολύτιμο Μαργαριτάρι

Το Πολύτιμο Μαργαριτάρι αποτελεί ιερό βιβλίο της Εκκλησίας του Ιησού Χριστού των Αγίων των Τελευταίων Ημερών, καθώς και ορισμένων άλλων δογμάτων του Κινήματος των Αγίων των Τελευταίων Ημερών. Ξεκίνησε ως φυλλάδιο εγγράφων που δημοσιεύτηκε από τον μορμόνο ιεραπόστολο Φράνκλιν Ντ. Ρίτσαρντς στο Λίβερπουλ της Αγγλίας το 1851. Αργότερα αναθεωρήθηκε και καθιερώθηκε ως κανονικό κείμενο το 1880 από την Εκκλησία του Ιησού Χριστού των Αγίων των Τελευταίων Ημερών.

Η πρώτη παράγραφος της εισαγωγής στην έκδοση της Εκκλησίας αναφέρει:

«Το Πολύτιμο Μαργαριτάρι είναι μια συλλογή από επιλεγμένo υλικό που προσεγγίζει πολλές σημαντικές πτυχές της πίστης και της διδαχής της Εκκλησίας του Ιησού Χριστού των Αγίων των Τελευταίων Ημερών. Αυτά το υλικό μεταφράστηκε και γράφτηκε από τον Προφήτη Τζόζεφ Σμιθ, και το μεγαλύτερο μέρος του δημοσιεύθηκε στα περιοδικά της Εκκλησίας της εποχής του.»

Το Πολύτιμο Μαργαριτάρι περιλαμβάνει κείμενα που άσκησαν σημαντική επίδραση στις πεποιθήσεις, τις διδασκαλίες και τη θεολογία της Εκκλησίας του Ιησού Χριστού των Αγίων των Τελευταίων Ημερών. Για παράδειγμα, προσέφερε κειμενική βάση για την πρακτική της συγκέντρωσης των πιστών, για την έννοια ενός «ενεργά συμμετέχοντος» Θεού, για τη προΰπαρξης, καθώς και για κείμενα που χρησιμοποιήθηκαν προκειμένου να δικαιολογηθεί ο αποκλεισμός των αφροαμερικανών μελών της Εκκλησίας από τα ιερατικά τελετουργικά.

Το όνομα του βιβλίου προέρχεται από την παραβολή του Πολύτιμου Μαργαρίτη που διηγήθηκε ο Ιησούς στο Κατά Ματθαίον 13.Κατά Ματθαίον 13:45-46: Πάλιν ὁμοία ἐστὶν ἡ βασιλεία τῶν οὐρανῶν ἀνθρώπῳ ἐμπόρῳ ζητοῦντι καλοὺς μαργαρίτας· εὑρὼν δὲ ἕνα πολύτιμον μαργαρίτην ἀπελθὼν πέπρακεν πάντα ὅσα εἶχεν καὶ ἠγόρασεν αὐτόν.

 Περιεχόμενο 
Η τρέχουσα έκδοση του Πολύτιμου Μαργαριταριού περιλαμβάνει πέντε ενότητες:

 Βιβλίο του Μωυσή 
Το Βιβλίο του Μωυσή αρχίζει με τις «Οράσεις του Μωυσή», έναν πρόλογο στην αφήγηση της Δημιουργίας και της πτώσης του ανθρώπου (Μωυσής κεφ. 1) και συνεχίζει με υλικό που αντιστοιχεί στην αναθεώρηση του Τζόζεφ Σμιθ (JST) των πρώτων έξι κεφαλαίων της Γένεσης (Μωυσής κεφ. 2–5, 8), με παρεμβολή δύο κεφαλαίων από τα «Αποσπάσματα της προφητείας του Ενώχ» (Μωυσής κεφ. 6–7). Τμήματα του Βιβλίου του Μωυσή δημοσιεύθηκαν αρχικά χωριστά από την Εκκλησία του Ιησού Χριστού των Αγίων των Τελευταίων Ημερών το 1851, αλλά αργότερα συνενώθηκαν και εκδόθηκαν ως Βιβλίο του Μωυσή στο Πολύτιμο Μαργαριτάρι. Το ίδιο υλικό δημοσιεύεται από την Κοινότητα του Χριστού ως τμήμα του έργου Διδαχή και Διαθήκες και της Εμπνευσμένης Έκδοσης (Inspired Version) της Αγίας Γραφής.
σύνδεσμος=https://en.wikipedia.org/wiki/File:Abraham_Facsimile_1_1851_Denoised.png|δεξιά|μικρογραφία|Παράρτημα υπ’ αριθ. 1 από το Βιβλίο του Αβραάμ: ξυλογραφία που τυπώθηκε στην έκδοση του 1851 του Πολύτιμου Μαργαριταριού.

 Βιβλίο του Αβράαμ 
Το Βιβλίο του Αβραάμ είναι έργο του 1835 που παρήχθη από τον Τζόζεφ Σμιθ, ο οποίος δήλωσε ότι βασίστηκε σε αιγυπτιακούς πάπυρους που αγοράστηκαν από μια περιοδεύουσα έκθεση μουμιών. Σύμφωνα με τον Σμιθ, το βιβλίο ήταν «μια μετάφραση αρχαίων αρχείων [...] που ισχυρίζονται ότι είναι τα γραπτά του Αβραάμ, όταν βρισκόταν στην Αίγυπτο, αποκαλούμενα Βιβλίο του Αβραάμ, γραμμένα από το ίδιο του το χέρι πάνω σε πάπυρο». Το κείμενο που παρήγαγε ο Σμιθ περιγράφει την πρώιμη ζωή του Αβραάμ, συμπεριλαμβανομένης μιας οράσεως περί του σύμπαντος.

Το Βιβλίο του Αβραάμ καθιερώθηκε ως κανονικό κείμενο το 1880 από την Εκκλησία του Ιησού Χριστού των Αγίων των Τελευταίων Ημερών, και έτσι αποτελεί θεμελιώδες δογματικό έργο τόσο για την Εκκλησία όσο και για τις μορμονικές θεμελιωτικές ομολογίες του Κινήματος των Αγίων των Τελευταίων Ημερών. Δεν θεωρείται ιερό κείμενο από την Κοινότητα του Χριστού. Άλλες εκκλησίες του κινήματος έχουν ποικίλες απόψεις για το έργο: ορισμένες το απορρίπτουν, ενώ άλλες το αποδέχονται ως εμπνευσμένη γραφή. Το βιβλίο περιλαμβάνει αρκετά δόγματα ιδιάζοντα στον Μορμονισμό, όπως την έννοια ότι ο Θεός οργάνωσε αιώνια, προϋπάρχοντα στοιχεία για να δημιουργήσει το σύμπαν, αντί να το δημιουργήσει εκ του μηδενός (ex nihilo).

Οι πάπυροι του Βιβλίου του Αβραάμ θεωρούνταν χαμένοι μετά τη Μεγάλη Πυρκαγιά του Σικάγο το 1871. Ωστόσο, το 1966, αρκετά αποσπάσματα των παπύρων βρέθηκαν στα αρχεία του Μητροπολιτικού Μουσείου Τέχνης της Νέας Υόρκης, καθώς και στα αρχεία της Εκκλησίας του Ιησού Χριστού των Αγίων των Τελευταίων Ημερών. Αυτά είναι πλέον γνωστά ως οι Πάπυροι του Τζόζεφ Σμιθ. Κατά την εξέτασή τους από επαγγελματίες Αιγυπτιολόγους —Μορμόνους και μη— διαπιστώθηκε ότι δεν έφεραν καμία ομοιότητα με την ερμηνεία του Σμιθ, αλλά ταυτοποιήθηκαν ως συνηθισμένα αιγυπτιακά ταφικά κείμενα, χρονολογούμενα περίπου στον 1ο αιώνα π.Χ. Ως αποτέλεσμα, το Βιβλίο του Αβραάμ έχει αποτελέσει πηγή σημαντικών αντιπαραθέσεων, με κριτική από Αιγυπτιολόγους και υπεράσπιση από μορμονικούς απολογητές.

 Τζόζεφ Σμιθ–Κατά Ματθαίον 
Το Τζόζεφ Σμιθ – Κατά Ματθαίον (συντ. JS–M) είναι απόσπασμα από την «αναθεώρηση» του Τζόζεφ Σμιθ ορισμένων τμημάτων του Κατά Ματθαίον Ευαγγελίου. Δημοσιεύθηκε αρχικά το 1831 στο Κίρτλαντ του Οχάιο, σε ένα αχρονολόγητο μονόφυλλο με τίτλο Extract from the New Translation of the Bible.

Το κείμενο περιλαμβάνει την αναθεώρηση του Σμιθ των εδαφίων Ματθαίον 23:39 και ολόκληρου του κεφαλαίου 24. Το περιεχόμενο ασχολείται κυρίως με την προφητεία του Ιησού για την επικείμενη καταστροφή της Ιερουσαλήμ και τις ανάλογες συμφορές που θα προηγηθούν της Δευτέρας Παρουσίας Του. Αυτή η αναθεώρηση περιλαμβάνει σημαντικές αλλαγές και προσθήκες στο πρωτότυπο βιβλικό κείμενο, της αγγλικής Βίβλου του βασιλιά Ιακώβου.

 Τζόζεφ Σμιθ–Ιστορία 
σύνδεσμος=https://en.wikipedia.org/wiki/File:Priesthood03080u.jpg|μικρογραφία|Εικονογράφηση του 19ου αιώνα που απεικονίζει τον Ιωάννη τον Βαπτιστή να απονέμει την ιεροσύνη του Ααρών στον Τζόζεφ Σμιθ και τον Όλιβερ Κάουντερι. Το γεγονός αυτό καταγράφεται επίσης στο Τζόζεφ Σμιθ – Ιστορία.
Το Τζόζεφ Σμιθ – Ιστορία (συντ. JS–H) αποτελεί σύνολο αποσπασμάτων από το αυτοβιογραφικό αρχείο ορισμένων πρώιμων γεγονότων της ζωής του Τζόζεφ Σμιθ. Όπως πολλά από τα έργα του, υπαγορεύθηκε σε γραμματέα.

Τα γεγονότα που περιγράφονται στο JS–H περιλαμβάνουν το Πρώτο Όραμα και την επίσκεψη του αγγέλου Μορόνι. Στη σημερινή του μορφή, η αφήγηση ολοκληρώνεται με τη μετάφραση του Βιβλίου του Μόρμον, λίγο πριν από την ίδρυση της Εκκλησίας του Χριστού από τον Σμιθ.

Η αρχική δημοσίευση της ιστορίας σε συνέχειες στα περιοδικά Times and Seasons, Millennial Star και Deseret News (τα οποία αργότερα εκδόθηκαν ως το εξατόμο έργο History of the Church of Jesus Christ of Latter-day Saints) ήταν πολύ εκτενέστερη, περιλαμβάνοντας γεγονότα των ετών 1828 και 1830–1844 που δεν περιλήφθηκαν στο Τζόζεφ Σμιθ–Ιστορία του Πολύτιμου Μαργαριταριού.

 Άρθρα της Πίστης 
Τα Άρθρα της Πίστης αποτελούν ομολογία πίστης που συνέταξε ο Τζόζεφ Σμιθ ως μέρος επιστολής του 1842 προς τον Τζον «Λονγκ» Γουέντγουορθ, εκδότη της εφημερίδας Chicago Democrat, και δημοσιεύθηκαν για πρώτη φορά στο μορμονικό περιοδικό Times and Seasons. Πρόκειται για συνοπτική καταγραφή των δεκατριών θεμελιωδών δογμάτων του Μορμονισμού.

Οι περισσότερες ομολογίες των Αγίων των Τελευταίων Ημερών θεωρούν τα άρθρα αυτά ως αυθεντική δήλωση της βασικής θεολογίας τους. Για ορισμένους κλάδους, όπως οι Restoration Branches, είναι γνωστά συλλογικά με τον τίτλο «Σύνοψη Πίστης και Διδασκαλίας» (An Epitome of Faith and Doctrine).

 Εξωτερικοί σύνδεσμοι 

 Το Πολύτιμο Μαργαριτάρι, όλο το βιβλίο, από την επίσημη ιστοσελίδα της Εκκλησίας του Ιησού Χριστού των Αγίων των Τελευταίων Ημερών

 Παραπομπές 

Κατηγορία:Μορμόνοι